CELEX: 62020TN0022
Language: da
Date: 2020-01-13 00:00:00
Title: Sag T-22/20: Sag anlagt den 13. januar 2020 – IB mod EUIPO

2.3.2020   
            
            
               DA
            
            
               Den Europæiske Unions Tidende
            
            
               C 68/64
            
         
      Sag anlagt den 13. januar 2020 – IB mod EUIPO
      (Sag T-22/20)
      (2020/C 68/72)
      Processprog: fransk
      
         Parter
      
      
         Sagsøger: IB (ved advokat N. de Montigny)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Sagsøgerens påstande
      
      
                  —
               
               
                  Annullation af ansættelsesmyndighedens afgørelse om fjernelse fra tjenesten af 14. marts 2019.
               
            
                  —
               
               
                  EUIPO tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      
                  —
               
               
                  Annullationsanbringender vedrørende invaliditetsprocedurens endelige afslutning. Sagsøgeren har i denne forbindelse påberåbt sig magtfordrejning, tjenstlig fejl og tilsidesættelse af pligten til upartiskhed, objektivitet og neutralitet.
               
            
                  —
               
               
                  Annullationsanbringender vedrørende den pålagte disciplinærsanktion. Sagsøgeren har i denne forbindelse gjort gældende, at der er begået procedurefejl, at der er sket tilsidesættelse af artikel 22 i bilag IX til vedtægten for tjenestemænd i Den Europæiske Union, at der foreligger magtfordrejning, at den hemmelige karakter af OLAF’s rapport ikke er overholdt for så vidt angår de punkter i undersøgelsen, der er henlagt, at beskyldninger, som imidlertid er henlagt, er blevet opretholdt, og at der er sket tilsidesættelse af uskyldsformodningen. Sagsøgeren har ligeledes gjort gældende, at der er sket tilsidesættelse af artikel 10 i bilag IX til vedtægten, at der er sket tilsidesættelse af retten til forsvar, at der er anlagt et åbenbart urigtigt skøn vedrørende de kriterier, der er fastsat i artikel 10 i bilag IX til vedtægten, og at der ikke foreligger nogen begrundelse.